open-index/open-wikipedia-markdown huggingface dataset:
Маркова Чешма (Клисура)

**Маркова Чешма (Св. Јован)** — населба од неолитско време во атарот на селото Клисура, Македонија. Зад превојот на стариот пат за Демир Капија, кој лежи на 2,5 километри североисточно од селото, во непосредната близина на чешмата се среќаваат фрагменти од керамички садови и орудија од камен и кремен.

## Поврзано
* Старо Село — населба од доцноантичко време;
* Црквиште — средновековна црква и некропола;
* Чукајлица — населба и некропола од хеленистичко и римско време;
* Клисура; и
* Список на археолошки наоѓалишта во Демиркаписко.

## Наводи

Категорија:Клисура (Демиркаписко)
Старо Село (Клисура)

**Старо Село** — населба од доцноантичко време во атарот на селото Клисура, Македонија. На 2,5 километри југоисточно од селото, на левата страна од селскиот пат, на поголема површина во нивите на Р. Јакимов и И. Каранфилов има фрагменти од керамички садови, тегули и имбрекси.

## Поврзано
* Маркова Чешма — населба од неолитското време;
* Црквиште — средновековна црква и некропола;
* Чукајлица — населба и некропола од хеленистичко и римско време;
* Клисура; и
* Список на археолошки наоѓалишта во Демиркаписко.

## Наводи

Категорија:Клисура (Демиркаписко)
Калуѓерска Чука (Дрен)

**Калуѓерска Чука** — средновековна црква во атарот на селото Дрен, Македонија. На околу 7 километри источно од селото преовладува висок рид познат уште под името Комитска Чука. Иако теренот е обраснат со ниска флора, се распознава траса од темел на апсида, од која на западната страна има голема грамада камења - урнатини од преостанатите ѕидови на објектот, измешани со парчиња од покривни ќерамиди.

## Поврзано
* Браова Нива — населба од доцноантичкото време;
* Буеви Ниви — населба од неолитското време;
* Бука — некропола од римското време;
* Голем Змеовец — светилиште од римското време;
* Колнеш — рударска населба од доцноантичкото време;
* Лути Камен — топилница од доцноантичкото време;
* Оризари — населба и некропола од средниот век;
* Црквиште — викус од доцноантичкото време;
* Дрен; и
* Список на археолошки наоѓалишта во Демиркаписко.

## Наводи

Категорија:Дрен (Демиркаписко)
Рупова Нива (Копришница)

**Рупова Нива** — населба од доцната антика во атарот на селото Копришница, Македонија. Во нивата на Д. Тасев, што се наоѓа на 2,5 километри западно од селото, се среќаваат фрагменти од керамички садови и градежен материјал, а бил најден и еден питос.

## Поврзано
* Копришница; и
* Список на археолошки наоѓалишта во Демиркаписко.

## Наводи

Категорија:Копришница
Забрњик (Корешница)

**Забрњик** — населба и некропола од доцната антика во атарот на селото Корешница, Македонија. На 2 километри југоисточно од селото, на левиот брег на реката Вардар се наоѓаат грамади од градежен материјал. На висорамнинката се забележуваат остатоци од темели на повеќе објекти, особено апсидниот дел на еден поголем објект, поставен во правец исток-запад. Во непосредната близина се пронајдени гробови - тип циста. На површината на теренот се присутни фрагменти од керамички садови, тегули и имбрекси.

## Поврзано
* Ашичка Река — населба и некропола од доцноантичкото време;
* Копанец — некропола од римското време;
* Крстевите — средновековна некропола;
* Кула — утврдување од хеленистичко време и средниот век;
* Маркови Кули — утврдување од хеленистичко и доцноантичко време и средниот век; и
* Црквиште — населба од доцноантичкото време;
* Корешница;
* Список на археолошки наоѓалишта во Демиркаписко.

## Наводи

Категорија:Корешница
Кула (Корешница)

**Кула (Јуручки Камен)** — утврдување од хеленистичко време од среден век во атарот на селото Корешница, Македонија. На левиот брег на Вардар, над самиот раб на кањонот од Человечка Река, околу 700-800 метри северно од наоѓалиштето Маркови Кули има остатоци од тврдина. На оваа непристапна височина се гледаат остатоци од средновековни бедеми, градени во цврст малтерен опус, зајакнати со четвртести кули изградени врз бедеми од хеленистичкото време. Северно од нив има остатоци од уште една поголема тврдина, поставена на врвот на ридот Јуручки Камен чија источна страна оди по должината на кањонот на реката, која исто така е подигната врз постара тврдина (хеленистичка). Ѕидана е масивно во сувоѕидица и зафаќа простор со димензии од 260 × 50 метри. Во 1971 година во тврдината се вршени археолошки сондажни истражувања при што во една од кулите е откриен средновековен гроб.

## Поврзано
* Ашичка Река — населба и некропола од доцноантичкото време;
* Забрњик — населба и некропола од доцноантичкото време;
* Копанец — некропола од римското време;
* Крстевите — средновековна некропола;
* Маркови Кули — утврдување од хеленистичко и доцноантичко време и средниот век; и
* Црквиште — населба од доцноантичкото време;
* Корешница;
* Список на археолошки наоѓалишта во Демиркаписко.

## Наводи

Категорија:Корешница
Грамаѓе (Чифлик)

**Грамаѓе** — археолошко наоѓалиште во  Чифлик општина Демир Капија. 
Претставува рудник од римското време – експлоатација на злато.

## Поврзано
*Грамаѓе — рудник од римското време – експлоатација на злато; 
*Илинов Рид —населба од римското време;
*Оризарски Гробишта - Воденица — некропола од римското време; 
*Оризарско Поле – Старо Село — населба од римското време;
*Чифлик; 
*Список на археолошки наоѓалишта во Демиркаписко;
*Список на средновековни некрополи во Македонија.

## Наводи

Категорија:Археолошки наоѓалишта во Општина Демир Капија
Категорија:Чифлик (Демиркаписко)
Каингеди (Челевец)

**Каингеди ** — археолошко наоѓалиште во селото  Челевец општина Демир Капија. 
Претставува некропола од доцноантичкото време. На 2 км северозападно од селото се среќаваат тегули од гробови со конструкции „ на две води“, како и камени плочи од гробови - цисти.

## Поврзано
*Каингеди — некропола од доцноантичкото време; 
*Кале — опидум од доцноантичкото време;
*Керамитчето — средновековна населба; 
*Пештерата — утврдена населба од доцноантичкото време;
*Челевец; 
*Список на археолошки наоѓалишта во Демиркаписко;
*Список на средновековни некрополи во Македонија.

## Наводи

Категорија:Археолошки наоѓалишта во Општина Демир Капија
Категорија:Челевец
Гребен

[мини|251x251пкс|Корални гребени во плитководното крајбрежје на градот [Ресифе, Бразил.]]
**Гребен** — подводна или надводна височина на морското дно во плитка вода. Се образува со уништување на карпести дна и брегови или како последица на растење на колонии на корали, некои алги и други гребенообразувачки организми.

Многу гребени се образуваат со абиотски процеси — таложење на песок, ерозија на откриените карпи и други природни процеси — но најпознатите гребени се коралните гребени на тропските води, образувани од растот на колониите на гребенообразувачките организми, преовладувани од корали и варовнички алги. Во овој поглед, гребените биолошки се определуваат како локализирани, плитки структури отпорни на бранови, изградени од организми што лачат вар и лежат на основните образувања од кои тие јасно се разликуваат. Подоцна, овој поим почнал да се користи во геологијата за означување на палеонтолошки карпи образувани од организми со варовнички скелети.

## Наводи

## Надворешни врски

* ''Reef Rescue'' - Smithsonian Ocean Portal
* Coral Reefs of the Tropics : facts, photos and movies from The Nature Conservancy
* NOAA Photo Library
* Reef Environmental Education Foundation
* NOS Data Explorer - A portal to obtain NOAA National Ocean Service data
* Reef formation
* Atolls – Distribution, Development and Architecture

Категорија:Геоморфологија
Категорија:Гребени
Категорија:Стратиграфија
Кале (Челевец)

**Кале** — археолошко наоѓалиште во селото  Челевец општина Демир Капија. 
Претставува опидум од доцноантичкото време. Источно од процепот на Челевечка Река и северно од Вардар има висок гребен од варовник со многу стрмни, вертикално засенчени падини, на кои се протегаат остатоци од одбранбен бедем со должина од 700 м кој затвора три целости. Во самиот акропол, на површината се забележува множество од разновиден археолошки материјал. Најдени се и бронзени монети.

## Поврзано
*Каингеди — некропола од доцноантичкото време; 
*Кале — опидум од доцноантичкото време;
*Керамитчето — средновековна населба; 
*Пештерата — утврдена населба од доцноантичкото време;
*Челевец; 
*Список на археолошки наоѓалишта во Демиркаписко;
*Список на средновековни некрополи во Македонија.

## Наводи

Категорија:Археолошки наоѓалишта во Општина Демир Капија
Категорија:Челевец
Илинци (Прждево)

**Илинци - Сврачка** — археолошко наоѓалиште во близина на селото Прждево. Наоѓалиштето е сместено на левиот брег на Вешка Река и е оддалечено околу 3 км од селото Вешје. Претставува населба од римско време и денес на негово место се простираат ниви по чијашто површина се среќаваат фрагменти од керамички садови и градежен материјал, а пронајдена е и писцина со натпис којашто се чува во еден од селските дворови.

## Поврзано
* Богдашна Глава — градиште од железно време; и
* Слатина — сакрален објект од средниот век.

## Наводи
Слатина (Прждево)

**Слатина** — археолошко наоѓалиште во близина на селото Прждево. Претставува средновековен сакрален објект. Сместено е покрај брегот на реката Вардар, каде што се наоѓаат грамади од градежен материјал. Каменот е делумно обработен, а плочите се од песочник и наликуваат на покривни плочи. Меѓу мештаните постои предание дека на местото некогаш имало сакрален објект и манастир.

## Поврзано
* Богдашна Глава — градиште од железно време; и
* Илинци - Сврачка — населба од римско време

## Наводи
Челопек (Стрмашево)

**Челопек** — археолошко наоѓалиште во селото Стрмашево. Претставува базилика од старохристијанско време.

## Поврзано
* Стрмашево;
* Список на археолошки наоѓалишта во Демиркаписко.

## Наводи
Пештерата (Челевец)

**Пештерата** — археолошко наоѓалиште во селото  Челевец општина Демир Капија. 
Претставува утврдена населба од доцноантичкото време. На десниот брег на Челевечка Река, високо на ридот Камен, кој лежи северозапдно од селото, се наоѓаат остатоци од утврдена населба. На површината има фрагменти од керамички садови и множество градежен материјал.

## Поврзано
*Каингеди — некропола од доцноантичкото време; 
*Кале — опидум од доцноантичкото време;
*Керамитчето — средновековна населба; 
*Челевец; 
*Список на археолошки наоѓалишта во Демиркаписко;
*Список на средновековни некрополи во Македонија.

## Наводи

Категорија:Археолошки наоѓалишта во Општина Демир Капија
Категорија:Челевец
Богдашна Глава (Прждево)

**Богдашна Глава** — археолошко наоѓалиште во близина на селото Прждево. Наоѓалиштето е сместено 2 км североисточно од селото, на висок рид со зарамнет дел коешто има правоаголен облик. Претставува градиште од железно време и во него се среќаваат фрагменти од керамички садови, рачно изработени и со груба фактура.

## Поврзано
* Илинци - Сцрачка — населба од римско време; и
* Слатина — сакрален објект од средниот век.

## Наводи
Битола – Градби

***Градби*** – книга од Александар Стерјовски, пензиониран професор на Педагошкиот факултет во Битола. Книгата е издадена од Конзулатот на Република Србија во Република Македонија.

Книгата е опфатена со многубројни податоци и фотографии од градби значајни за Битола и тоа градби за војничка намена (касарни и други воени градби, Џепане, Исљахане, Офицерски дом, Воената болница, аеродромот и многу д-р), цивилни градби како квартот Бајлер Маалеси (Баир), квартот Димитри, објектите на Широк Сокак, еврејските населби. Опфатени се јавните градби кои се од посебна намена како затворите, пошти, школи, градби за стопанска дејност, пазари, Безистенот, Монополот, Царинарницата, Јавните зеленила, друмски и железнички врски, паркови, расадници и стаклени бавчи, битолските гробишта и друго.

## Наводи

Категорија:Битола
Категорија:Книги од 2020 година
Категорија:Дела на Александар Стерјовски
Категорија:Книги за Битола
Категорија:Појавено во 2020 година во Македонија
Уд

**Уд** — инструмент со жици од персиско-арапско потекло. Има мешлесто-крушковидно тело. Кај некои од нив вратот е подолг, а кај некои е пократок. Над вратот има глава со чивии на кои се затегнуваат жиците. Бројот на жици е различен и се движи од 8 до 12. Звукот се произведува кога со десната рака и со помош на трзалица (перце) се свири по жиците. Со притискање на жиците со прстите од левата рака се добиваат тонови различни по висина. Во инструменталната практика, удот најчесто се среќава како ансамблов инструмент, во состав на чалгиите. Понекогаш се користи и како солистички инструмент. Удот има силен звук.
Црква „Св. Атанасиј“ - Миокази

**Свети Атанасиј** — главна селска црква во кичевското село Миокази, Македонија.

Црквата се наоѓа надвор од селото, близу текот на Рабетинска Река, и околу нејзе се наоѓаат селските гробишта.

## Местоположба

До црквата се доаѓа преку земјен пат, кој се двои од асфалтниот пат од Миокази кон областа Рабетинкол. Сместена е во горниот дел на селото.

## Историја
Била изградена во 1937 година на темели на некое црквиште. Истата била целосно обновена во 1961 година.

Според податоците на епархијата, пак, црквата е погрешно именувана како „Св. Антониј“ и дадени се погрешни податоци за изградба и обнова на истата.

## Осветување
Црквата била осветена на 14 мај 2023 година од Неговото Високо Пресвештенство Митрополитот Тимотеј.

### Галерија

Податотека:Гробишта во Миокази.jpg|Селските гробишта
Податотека:Црква „Св. Атанасиј“ - Миокази 2.jpg|Црквата со гробиштата
Податотека:Црква „Св. Атанасиј“ - Миокази 5.jpg|Спореден влез
Податотека:Црква „Св. Атанасиј“ - Миокази 4.jpg|Помошниот објект
Податотека:Црква „Св. Атанасиј“ - Миокази 6.jpg|Апсидата
Податотека:Црква „Св. Атанасиј“ - Миокази 7.jpg|Поглед на црквата
Податотека:Црква „Св. Атанасиј“ - Миокази 3.jpg|Главниот влез


## Поврзано
* Кичевско архијерејско намесништво
* Прва кичевска парохија
* Миокази

## Наводи

## Надворешни врски

Категорија:Миокази
Миокази
Хана Коко

**Хана Коко** (е родена во 1971 година) таа е научник и редовен професор на Универзитетот во Цирих.Таа работи во областите на еволуцијата и екологијата и е позната по своите истражувања за еволуцијата и одржувањето на сексот, повратните информации помеѓу екологијата и еволуцијата и еволутивната екологија на ракот .

## Кариера
Коко го посетувала Технолошкиот универзитет во Хелсинки за додипломски студии по инженерство. Додека била таму, таа се интересирала за биологијата и одлучила да заврши едногодишно магистерско истражување по биологија. Таа го завршила својот докторат на Универзитетот во Хелсинки на тема сексуална селекција и еволуција на изборот на партнер  во 1997 година. Во тоа време, таа била под менторство на Вилијам Сатерленд.

Од тогаш Коко работела во Универзитетот во Кембриџ, Универзитетот во Глазгов, Универзитетот во Јиваскила, Универзитетот во Хелсинки и во Австралискиот национален универзитет, а моментално таа е професор по еволутивна екологија на Универзитетот во Цирих. Од 2008 до 2009 година работела како копретседавач на  

## Награди и почести
Книгата на *Коко, Намалување на треска* (Треска што се намалува) била наградена со Финската државна награда за информации од јавен карактер (Државна награда за откривање на информации) во 2009 година. Таа во 2010 ја добила наградата „Наградата Пер Бринк Оикос“.

Таа е добитник и на „основачка награда на Британското еколошко друштво. Во 2010 година, таа била наградена со стипендија за лауреат во Австралија. Таа станала соработник на Австралиската академија на науките во 2014 година  и ја освоила наградата за одлично културно достигнување на Финската културна фондација во 2016 година. Во 2020 година, таа станала меѓународно почесна членка на Американската академија на уметностите и науките.

## Избрани публикации

* Баргам, K. и Коко, H. (2008). *Намалување на треска и други чуда на еволуцијата*, WSOY ( fi ).
* Коко, Х. (2007). ''Модели за теренски биолози (и други заинтересирани луѓе)'', Универзитетски печат во Кембриџ ISBN

## Наводи

## Надворешни врски

* Главна страница  на Универзитетот во Цирих
* Мрежно место на лабораторискиот тим
* Google Scholar
* Твитер

Категорија:Членови на Американската академија на уметностите и науките
Категорија:Членови на Австралиската академија на науките
Категорија:Живи луѓе
Категорија:Родени во 1971 година
Категорија:Еволутивни биолози
Црква „Св. Никола“ - Карбуница

**Свети Никола** — главна селска црква во кичевското село Карбуница, Македонија.

Црквата е сместена на сретселото, веднаш зад зградата на поранешното основно училиште.

## Местоположба

Црквата се наоѓа во самото село Карбуница.

## Историја

Била подигната во 1862, а во 1938 година била направена надградба.

## Архитектура
### Иконостас

Црквата поседува иконостас, кој бил поставен истата година која била изградена. При надградбата биле насликани иконите од горниот ред на иконостасот, кои се дело на иконописци од селото Галичник.

## Галерија


Податотека:Црква „Св. Никола“ - Карбуница 3.jpg|Апсидата
Податотека:Црква „Св. Никола“ - Карбуница 5.jpg|Помошниот објект
Податотека:Црква „Св. Никола“ - Карбуница 6.jpg|Поглед на црквата
Податотека:Црква „Св. Никола“ - Карбуница 2.jpg|Камбанаријата
Податотека:Црква „Св. Никола“ - Карбуница 7.jpg|Главниот влез
Податотека:Црква „Св. Никола“ - Карбуница 4.jpg|Споредниот влез


## Поврзано
* Кичевско архијерејско намесништво
* Прва кичевска парохија
* Карбуница

## Наводи

## Надворешни врски

Категорија:Карбуница
Карбуница
Категорија:Дела на Дебарската школа
Црква „Св. Никола“ - Орланци

**Свети Никола** — главна селска црква во кичевското село Орланци, Македонија.

Црквата е сместена во Предно Маало и околу нејзе се сместени гробиштата за мештаните од тоа маало.

## Местоположба

Црквата се наоѓа во Предно Маало на селото Орланци.

## Историја

Храмот бил подигнат во 1872 година. Црквата била запалена во 1903 година од страна на Турците, поради што пет години подоцна била обновена, задржувајќи го нејзиниот поранешен изглед.

Црквата всушност е подигната на старите темели на некогашната средновековна црква „Св. Никола“.

## Архитектура
### Иконостас

Иконостасот, кој е пренесен од старата црква, бил изработен во периодот 1882-1885 година.

## Галерија


Податотека:Гробишта во Орланци.jpg|Гробиштата на Предно Маало
Податотека:Црква „Св. Никола“ - Орланци 2.jpg|Апсидата
Податотека:Црква „Св. Никола“ - Орланци 9.jpg|Помошниот објект
Податотека:Црква „Св. Никола“ - Орланци 10.jpg|Поглед на црквата
Податотека:Црква „Св. Никола“ - Орланци 5.jpg|Поглед на црквата
Податотека:Црква „Св. Никола“ - Орланци 6.jpg|Камбанаријата
Податотека:Црква „Св. Никола“ - Орланци 4.jpg|Главниот влез
Податотека:Црква „Св. Никола“ - Орланци 3.jpg|Споредниот влез
Податотека:Црква „Св. Никола“ - Орланци 7.jpg|Ниша со фреска
Податотека:Црква „Св. Никола“ - Орланци 8.jpg|Ниша со фреска


## Поврзано
* Кичевско архијерејско намесништво
* Прва кичевска парохија
* Орланци

## Наводи

## Надворешни врски

Категорија:Орланци (Кичевско)
Орланци
Загорка Присаѓанец-Тодоровска

**Загорка Присаѓанец-Тодоровска** — македонски поет, детски писател, раскажувач и преведувач, родена е 14 август 1930 во Прилеп, почина на 17 февруари 2013 во Скопје.

## Животопис
Загорка Присаѓанец-Тодоровска основното образование го стекнала во родниот Прилеп. Завршила Филолошки факултет на група книжевност и романска филологија во Скопје. Работела како професор по литература, како новинар во Радио Скопје и била уредник во образовната редакција во Македонската РТВ. Во МАНУ работела како виш стручен соработник за македонската литература. Член на Друштво на писатели на Македонија од 1992 година.
Загорка Присаѓанец-Тодоровска била сопруга на македонскиот книжевник Гане Тодоровски.

## Дела

- Преобразби, поезија, 1987;

- Штокче на рокче, поезија, 1990;
 
- поезија, Протокот на животот, 1992;

- Светот на дланка, поезија 1992;

- Нишан за Деспина, поезија, 2005.

Објавувала раскази, записи и јнижевни осврти во периодиката.

## Наводи

Категорија:Македонски писатели
Категорија:Членови на ДПМ
Каменоломско езеро

десно|мини|300x300пкс| Каменоломско езеро во Фремонт, Калифорнија
[десно|мини| Каменоломско езеро во напуштен каменолом во [Керала, Индија]]
**Каменоломско езеро** - езеро што се создава откако е ископан каменолом преку рударско работење.

## Создавање
За време на постапката на рударство, водата мора да се испразни. Но, откако рударското работење е напуштено, површната вода и се дозволува да навлезе, а дождовните води се собираат во каменоломот. Длабочината на каменоломското езеро зависи од врнежите во регионот.

## Опасности за луѓето
Каменоломите исполнети со вода можат да бидат многу длабоки, честопати 15 м или повеќе, и изненадувачки ладно, затоа пливањето во каменоломски езера општо не се препорачува. Неочекувано ладната вода може да предизвика мускулите на пливачот одеднаш да ослабнат; исто така може да предизвика шок, па дури и хипотермија. Иако водата од каменоломот е често чиста, потопените каменоломи и напуштената опрема го прават нуркањето во овие каменоломи крајно опасно. Неколку луѓе се дават во каменоломи секоја година.

## Екологија
Каменоломските езераски, дури и езера во активни каменоломи, можат да обезбедат важно живеалиште за животните.

## Наводи

## Надворешни врски

*    

Категорија:Видови езера
Верски главен град

**Верскиот главен град** на еден регион е место кое приврзаниците на одредена религија го сметаат за преовластено во тој регион. Ова е најчесто значајно за преовладувачката религија или државната религија во регионот, доколку ги има. Административното седиште на организирана религија може да биде централизиран на одредена местоположба; на пример, Рим за Католичката црква или Солт Лејк Сити за Црквата на Исус Христос на светците од подоцнежните денови. Во епископска црква, местото на катедралата на примасот во некоја област може да се смета за нејзин црковен главен град; на пример, Арма е седиште на примасот на цела Ирска и во католичката и во англиканската црква. Другите места може да се сметаат за религиозни престолнини со тоа што се центри за учење, како што е Ком за шиитскиот ислам во Иран; или местата за поклонение, како што е Варанаси за хиндуизмот.

## Наводи

## Поврзано

* Главен град

Категорија:Свети места
Категорија:Главни градови
Од Кристијан Ејкинг

**Од Кристијан Ејкинг** (; р. ) — норвешки професионален друмски велосипедист, кој вози за UCI World Tour екипата .

## Кариера

Бил именуван во почетниот состав за Вуелта а Еспања 2016.

Во август 2017 година, Ејкинг потпишал договор со  и се приклучил од сезоната 2018. Во јули 2019 година бил вклучен во почетниот состав за Тур де Франс 2019.

На Вуелта а Еспања 2021, Ејкинг бил дел од бегството составена од 31 возач на десеттата етапа, каде бил најдобро пласиран возач во генералниот пласман, доцнејќи зад предводникот на трката Примож Роглич () над девет минути. Предноста на група пред главната група достигнала над тринаесет минути на својот максимум, со што на крајот Ејкинг завршил скоро осум и пол минути пред Роглич, преземајќи ја водечката црвена маичка. Го одржал водството на трката до завршната седмица, предавајќи ја маичката на етапата 17, кога отпаднал на второто од четирите категоризирани брда во текот на етапата. Изгубил 9' 23" до крајот на етапата, со што паднал на единаесеттото место, каде останал до крајот во генералниот пласман. Неколку дена по трката, Ејкинг потпишал договор со екипата  за сезоната 2022.

## Достигнувања

;2013
: 10. Краен пласман Тур де Берлин
;2014
: 2. Краен пласман Џиро дела Вале д’Аоста
: 3. Национално друмско првенство
: 4. Национално друмско првенство под 23 години
: 4. Хаделанд ГП
: 5. Рингерике ГП
;2015
: 1. 20п Национално друмско првенство под 23 години
: 1. 20п Пласман за млад возач Трка околу Норвешка
: 1. Етапа 2 Џиро дела Вале д’Аоста
: 2. Национално друмско првенство
: 3. Краен пласман Мировна трка под 23 години
: 3. Рингерике ГП
: 5. Хаделанд ГП
: 6. Краен пласман Арктичка трка на Норвешка
;2016
: 1. Етапа 1 (TTT) Ла Медитеранен
: 4. Краен пласман Трка околу Норвешка
::1. 20п Пласман за млад возач
: 5. Краен пласман Арктичка трка на Норвешка
;2017
: 1. Букл де л’Олн
: 10. Класик Лоар Атлантик
;2018
: 1. Етапа 3 Тур де Валони
: 2. Гран при д’Увертир ла Марсејез
: 8. Краен пласман Трка околу Оман
: 8. Париз-Шони
;2019
: Арктичка трка на Норвешка
::1. 20п Планински пласман
::1. Етапа 3
: 3. Класик Сид-Ардеш
: 3. Гран при де Плимелек-Морбијан
: 6. Краен пласман Трка околу Гуангси
: 8. Гран при де Валони
;2021
: 2. Краен пласман Арктичка трка на Норвешка
: 7. Класика де Сан Себастијан
: 10. Краен пласман Етоал де Бесеж
: 10. Гран при Ла Марсејез

### Распоред на резултатите на големите трки

СО = се откажал; — = не учествувал

## Наводи

## Надворешни врски

* 
* 
* 

Категорија:Родени во 1994 година
Категорија:Живи луѓе
Категорија:Норвешки велосипедисти
Петар Поповски

**Петар Поповски** — македонски писател, раскажувач, нивинар, роден е на 9 септември 1933 година во Кавадарци.

## Дела

Двајца од визбата, радиодрама, 1978 година;
Автор е на забележителни раскази кои се објавувани по периодиката и поради кои бил примен како член во Друштво на писатели на Македонија во 1964 година.

## Наводи

Категорија:Македонски писатели
Категорија:Членови на ДПМ
Каменичка Река

**Каменичка Река** или **Каменица** — река во источниот дел на Македонија и десна притока на Брегалница.

## Географија
### Течение
Реката извира на планината Осогово, под врвот Руен, на надморска височина од 1.840 м. Нејзиното течение продолжува покрај рудникот Саса, низ селото Саса, покрај селото Моштица и низ градот Македонска Каменица. Реката се влева во Брегалница на надморска височина од 445 м, преку вештачкото езеро Калиманци, каде што се образува мала делта.

### Хидрографија
Вкупната должина на реката изнесува 23 км. Сливното подрачје зафаќа површина од 115 км2 и припаѓа на Егејскиот речен слив. Реката извира на надморска височина од 1.840 м, а нејзиниот влив е на надморска височина од 445 м, така што релативниот пад изнесува 60‰.

Во водите на реката е потврдено присуството на голем број опасни и штетни хемиски елементи, како што се: алуминиум, цинк, кадмиум, кобалт, манган, никел, олово и железо. Средните количества на алуминиум, кобалт, никел и железо се под МДК за води со квалитет од I-II класа, средните количества на кадмиум, манган и олово се под МДК за води со квалитет од III-IV класа, а средното количество на цинк е со трипати повисока вредност од МДК за води со квалитет од III-IV класа.

### Геоморфологија
Сливното подрачје на Каменичка Река се смета за најерозивниот слив во Македонија со годишно производство на ерозивен материјал (нанос) од 151.167 W-м3. Како последица на ерозијата во сливот и преносот на ерозивниот материјал, во долниот тек на притоките се образувани огромни делувијални конуси од нанос, а прекумерната ерозија исто така довела речното корито на Каменичка Река, слично како она на Радањска Река, да биде подигнато за 10-15 м. Со цел да се задржи големиот нанос, во главното речно корито и притоките се изградени над 50 прегради.

## Флора и фауна
Во тресетиштата околу изворите на реката е утврдено постоењето на неколку нови или ретки видови на дијатомејски алги од родот Евнотија.

## Стопанство
### Рударство
Покрај течението на реката е сместен рудникот „Саса“, а во долината на реката во тоа подрачје е сместено и истоименото јаловиште коешто е долго 1,5 км, широко 200 м и високо од 40-60 м.

### Енергетика
Во близина на селото Саса, по течението на реката е изградена мала хидроелектрана со инсталирана моќност од 1.200 kW.

## Галерија

Податотека:Каменица MK (6).JPG|Каменичка Река низ Македонска Каменица
Податотека:Каменичка Река.jpg|Течението близу вливот на Моштичка Река
Податотека:Каменичка Река 2.jpg|Долното течение на реката
Податотека:Каменичка Река кај рудникот Саса.jpg|Реката кај рудникот Саса


## Поврзано
* Осоговски Планини
* Македонска Каменица
* Брегалница

## Наводи

## Надворешни врски
* 

Категорија:Реки во Македонија
Категорија:Осогово
Категорија:Притоки на Брегалница
Категорија:Македонска Каменица
Душко Родев

**Душко Родев** (,  - , ) — македонски  раскажувач, романописец, драмски писател, преведувач, роден е на 17 април 1932 година во Скопје.

## Животопис

Душко Родев дипломирал на Филолошки факултет во Скопје, на група за романска книжевност. Работел како уредник во Македонската радио-телевизија и во весникот Нова Македонија. Работел и како новинар, дописник, слободен репортер и како уредник во издаваштво. Член на друштво на писатели на Македонија од 1965 година.

Со својата книжевна дејност Родев во периодот на социјализмот во родната Македонија бил занемаруван, премолчуван, па дури и забрануван, случак со неговата книга: „Разговори со Дојрански“ која беше објавена во Србија, а дури две години потоа се појави во Македонија, каде што примериците од Србија се криеја во магацини и беа недостапни за читателите.

Бил наградуван на анонимни конкурси за раскази. За романот „Човекот што ги сакаше калинките“ 2010 ја доби наградата Роман на годината на Утрински весник.

## Дела
# Беспатици, роман, 1963;
# Враќање кон црвената земја, роман, 1969;
# Еребици во каменестиот пејзаж, томан, 1974;
# Зелена боја по дождот, раскази, 1977;
# На снегот, со Олја, раскази, 1981;
# Разговори со Дојрански, роман,1983 – на српски, 1985 – на македонски јазик;
# Светлата иднина почнува утре, најдоцна задутре, роман, 1988;
# Здраво седма сило, драма, 1991;
# Првиот ешалон, драма, 1991;
# Сценаро на ТВ-филмот „Дивеч за отстрел“,1992;
# Косови, зиме, раскази, 1998;
# Цветот на дивата роза, роман, 2005; „
# Човекот што ги сакаше калинките, роман, 2010; 
# Во очекување на Нобеловата награда, роман, 2014.

## Наводи

Категорија:Македонски писатели
Категорија:Членови на ДПМ
Александар Стерјовски

**Александар Стерјовски** (,  - , ) — македонски историчар.

## Животопис
Стерјовски е роден во Битола во 1933 година. Основно образование и гимназија завршил во родното место. По матурирањето, тој се запишал на Шумарскиот факултет во Скопје, но набрзо се префрлил на Филозофскиот факултет, Југословенска книжевност. По дипломирањето работел како професор по книжевност во прилепската гимназија „Мирче Ацев“ и во Земјоделското училиште во Битола. Бил професор на Педагошката академија, подоцна Педагошкиот факултет во Битола. Двапати бил проректор на универзитетот „Климент Охридски“ во Битола. 

Бил раководител на проектот „Печатарството и издаваштвото во Битола“, долгогодишен член на редакцијата на списанието „Развиток“, а бил иницијатор и долгогодишен одговорен уредник на списанијата „Учител“ и „Битола низ вековите“.

Починал на 18 октомври 2025 година во Битола. 

## Творештво
Стерјовски објавил повеќе од стотина статии од областа на фолклорот и битолската историја, како и книгите:
* 1992 - Брусник
* 1994 – Последниот охридски гуслар
* 1999 – Македонските слепи гуслари
* 2001 - Велушина

* 2008 – Водоснабдувањето во Битола пред водоводот
* 2012 – Еден век црвен крст во Битрола
* 2014 - Чествувања
* 2016 – Јавното здравство и превентивната здравствна заштита во Битола

Од серијалот Битолско десеткнижие ги објавил книгите
* 2003 – Битола – Руската колонија
* 2004 – Битола – Каријатиди на театарот
* 2009 – Битола – Реката Драгор
* 2012 – Битола – Записи за злосреќи
* 2016 – Битола – Спорт
* 2017 – Битола – Калеидоскоп
* 2020 – Битола – Градби
* 2022 – Битола – Музика

## Награди
*2013 – награда „4 Ноември“ за животно дело

## Наводи

Категорија:Македонски историчари
Категорија:Македонски универзитетски професори
Категорија:Југословенски историчари
Категорија:Југословенски универзитетски професори
Категорија:Добитници на наградата „4 Ноември“
Беседа на рамницата

[мини|десно|300п|''Парабола за слепиот што води слепи'' (1568) од [Питер Бројгел Постариот.]]
**Беседа на рамницата** (или **Проповед на рамницата**) — поучни искази на Исус Христос посведочени во Евангелието според Лука (Лк 6,20-49). Оваа проповед може да се спореди со поопширната Беседа на гората во Евангелието според Матеј.

Лука 6,12–20 ги опишува настаните кои ѝ претходеле на беседата. Исус преноќил на планината, молејќи се на Бога. По два дена ги собрал своите ученици и од нив избрал дванаесет кои ги прогласил за Апостоли. Слегувајќи од планината, тој застанал на „рамно место“ каде се собрала толпа луѓе. Откако ги исцелил страдалниците од „нечисти духови“, Исус почнал да беседи.

Најзначајни пораки во беседата се:
* Блаженства и предупредувања (6,20–26)
* Љуби ги непријателите и сврти го другиот образ (6,27–36)
* Постапувај со другите онака како што сакаш да постапуваат со тебе (6,31)
* Не суди за да не бидеш суден, не осудувај за да не те осудуваат, проштевај за да ти биде простено, дај за да ти се даде (6,37–38)
* Може ли слеп да води слеп? Учениците не се над учителот (6,39-40)
* Извади ја гредата од своето око пред да ја вадиш раската во туѓото (41-42)
* Добро дрво не дава лош плод, ниту лошо дрво дава добар плод — секое дрво се познава по плодот (43–45)
* Зошто ме довикувате „Господи, Господи“ а не го извршувате она што ви го кажувам? (46)
* Оној што ги слуша моите зборови и исполнува гради на камен, а оној што не го прави тоа гради на песок и ќе настрада (47–49)

Во Лука 7,1 откако кажал сè што имал да каже, Исус пошол во Капернаум, кој според Лука го немал посетено од 4,31.

## Поврзано
* Беседа на гората

## Наводи

## Надворешни врски

Категорија:Учењето на Исус
Категорија:Евангелие според Лука
Категорија:Беседа на гората
Кејт Џонс

**Кетрин Елизабет Џонс** (родена 1972 година) е британска научничка за биоразновидност, со посебен интерес за лилјаците. Таа е професор по екологија и биоразновидност и директор на истражувачката група за биоразновидност, на Универзитетскиот колеџ во Лондон. Таа била претседател на Трастот за зачувување на лилјаците.

## Образование
Џонс дипломирала зоологија на Универзитетот во Лидс во 1993 година и докторирала на Универзитетот во Сари во 1998 година.

## Истражување
Џонс е заинтересирана да разбере како биоразновидност се одржува и се зачувува на глобално ниво. Таа ја освоила наградата „Филип Леверхулм“ во зоологија во 2008 година (се дава на „извонредни млади научници… чии идни придонеси се очекува да бидат високи“) и имала голем број на научни советодавни позиции во национални и меѓународни добротворни организации за зачувување.

Џонс истражувала лилјаци во Трансилванија каде развила нови начини за следење на популацијата на лилјаците преку звук.

Џонс е вклучена во голем број на граѓански научни проекти, вклучувајќи и проект за следење на лилјаци поврзани со телефон. Според Google Scholar и Scopus  нејзините најцитирани трудови се објавени во *Science* и *Nature*.

Во интервју за *[[The Guardian|Гардијан]]* натема „Зошто повеќе жени треба да размислуваат за кариера во науката“, Џонс изјавила:

## Наводи

## Надворешни врски

* 

Категорија:Британски еколози
Категорија:Живи луѓе
Категорија:Родени во 1972 година
Цане Ризески

**Цане Ризески** — македонски поет, роден на 7 февруари 1958 година во Скопје.

## Животопис

Цане Ризески живее и работи во родниот град. Дипломирал на Филозофски факултет  на група за историја. Своите тридови ги објавува во книжевна периодика па станува запазен автор во својата книжевна генерација. Работел во претпријатие за аерпдрпмсли услуги, сега  Меѓународен аеродром - Скопје. Член е на Друштво на писатели на Македонија од 1991 година.
За својата прва книга ја добил наградата на Студентски збор.

## Дела

Автор е на збирките песни:

- Во меѓувреме, 1988 година;

- Око и пустина 1991година;

- Никита, 2001година;

- Сто и една како една, 2017 година.

## Наводи

Категорија:Македонски писатели
Категорија:Членови на ДПМ
Смиља Мучибабиќ

**Смиља Мучибабиќ** (*Smilja Mučibabić*),(,  – , ) — босанско-херцеговски биолог.  Таа била една од најистакнатите билози во поранешна Југославија во 20 век.

## Биографија

Смиља Мучибабиќ е родена во Мостар, на 14 септември 1912 година, каде се стекнува со основно и средно образование. Од 1930 до 1934 година студирала биологија на Филозофскиот факултет во Белград. Тогаш Мостар бил во Австроунгарското Царство.

Пред Втората светска војна била професор во Велико Градиште, а потоа и во Сремски Карловци. Како член на група прокомунистички активисти, таа била уапсена и однесена во германскиот логор Јанкомир во близина на Загреб, а подоцна и во затворот на *Савската цеста* каде била задржана до крајот на војната во 1945 година.

Првите години по воените денови, Смиља Мучибабиќ се вратила во Крапина и работела во средно училиште до крајот на учебната 1945/1946 година. Таа била префрлена во Училиштето за наставници во Мостар. Следната година, како искусен професионалец, таа била назначена за директорка на оваа гимназија. Било забележано нејзиното успешно управување со Гимназијата и нејзината грижа за унапредување на наставата и добила бројни награди и признанија.

Во есента 1949 година станала професор при Вишото педагошко училиште во Сараево. Таа работела таму сè до основањето на Катедрата за биологија на Филозофскиот факултет во Сараево (1954). Потоа била испратена во Зоолошкиот институт на Природно-математичкиот факултет во Белград. Две години работела на отворање и пуштање во употреба на новоформираната Катедра за биологија во Сараево.

Таа добила стипендија од британски совет на Универзитетот во Кембриџ. Две години работела на докторска дисертација во протозоолошка екологија. На Смиља Мучибабиќ и било дозволено да ја брани докторската теза по две години.

## Наводи

Категорија:Босански научници
Категорија:Југословенски научници
Категорија:Срби во Босна и Херцеговина
Џојс Ламберт

**Џојс Милдред Ламберт** (23 јуни 1916 – 4 мај 2005) била британски ботанист и екологист.

## Животопис
Џојс Ламберт е родена на 23 јуни 1916 година во 50 Оукбанк Гроув, Херн Хил, Лондон. Таа била ќерка на Лофтус Сидни Ламберт, службеник во компанија за електрично снабдување, а подоцна и на агент за недвижнини и на неговата сопруга Милдред Ема. Воспитана е во Брундал, Норфолк и се школувала во средното училиште за девојчиња во Норвич.

Во 1939 година, Ламберт дипломирал ботаника на Универзитетскиот колеџ во Велс, Абериствит. Откако работела како наставник во Норич, била назначена за предавач по ботаника на колеџот Вестфилд, Лондон.

## Публикации
* J.N. Jennings, J.M. Lambert (1951). Alluvial stratigraphy and vegetational succession in the region of the Bure valley broads. *Journal of Ecology* **39** (1): 116–148. .
* J.M. Lambert, J.N. Jennings, C.T. Smith, Charles Green, J.N. Hutchinson (1960). *The Making of the Broads: a reconsideration of their origin in the light of new evidence*. London: Royal Geographical Society; J. Murray.

## Наводи

Категорија:Англиски научници
Категорија:Починати во 2005 година
Категорија:Родени во 1916 година
Ким Коб

**Ким Коб** (родена 1974 година) е американска научничка за клима. Таа е професор на Факултетот за Земјини и атмосферски науки на Институтот за технологија во Џорџија. Таа е особено заинтересирана за океанографија, геохемија и моделирање на палеоклиматологија. Коб е директор на програмата за глобални промени на Институтот за технологија во Џорџија.

## Ран живот и образование
Ким Коб е родена во 1974 година во Медисон, Вирџинија, САД, а пораснала во Питсфилд, Масачусетс. Таа се заинтересирала за океанографијата откако посетувала летно училиште во океанографската институција Вудс Хол, Масачусетс. Студирала биологија и геологија на Универзитетот Јејл, каде станала сè посвесна за антропогените причини за климатските промени. Дипломирала во 1996 година. Коб го завршила својот докторат по океанографија на Скрипс во 2002 година, ловејќи го Ел Нињо во седиментно јадро од Санта Барбара. Таа поминала две години како доцент на Калтек пред да се приклучи на Џорџија Тех како асистент професор во 2004 година. Објавила над 100 рецензирани публикации во големи списанија.

Станала редовен професор во 2015 година и надгледувала неколку студенти на докторски и магистерски студии.

## Истражување
Групата на Ким Коб се обидува да ги разбере глобалните климатски промени и да ги идентификува природните и антропогените причини. Истражувањето на Коб ја одвело на неколку океанографски патувања околу тропскиот Тихи Океан и експедиции во пештерите од дождовните шуми на Борнео. Истражувачката група на Коб користи корали и сталагмити во пештерите како архиви на климатските промени од минатото и ја истражува варијабилноста на минатото во последните неколку векови до неколку стотици илјади години. Покрај генерирањето на евиденција на палеоклимата со висока резолуција, истражувачката група на Коб исто така ја следи современата варијабилност на климата, врши анализа на моделот и ја карактеризира тропската климатска варијабилност во Тихиот Океан. Таа и нејзиниот тим собрале антички корални фрагменти од островите Кирибати и Палмира, ги остареле со датирање со ураниум-ториум, а потоа го користеле циклусот на изотоп на кислород за да го измерат интензитетот на настаните во *[[Ел Нињо]]* во последните 7000 години. Коб е во редакцијата на Геофизички прегледни писма.}}

## Награди и признанија

* Во 2007 година, таа ги освои наградите NSF CAREER и наградата за партнерство за техничко образование во Џорџија.
* Во 2008 година, Коб била призната како еден од најдобрите млади научници на нацијата, освојувајќи ја Претседателската награда за рана кариера за научници и инженери (PECASE)
* Коб била поканета како гостин на настанот за политики на флексибилност во Белата куќа во 2011 година.
* Во 2019 година, Коб била наградена со медал Ханс Ошгер од 2020 година од страна на Европската унија за геолошки науки.

## Наводи

Категорија:Апсолвенти на Јејл
Категорија:Живи луѓе
Категорија:Родени во 1974 година
Категорија:Американски климатолози
Душан Ристески

**Душан Ристески** — македонски поет, роден е 22 февруари 1954 година во Битола.

## Животопис

Душан Ристевски ѕавршил Виша социјална школа, дипломирал на Факултетот по социологија и магистрирал 1996 година на Факултетот по социологија и хуманистика во Сиднеј.

Своите поетски остварувања започнал да ги објавува уште во детсво, објавувал песни за деца во периодика Наш свет, Другарче, списание Македонија. Бил активен член на литературни здрженија. Член е на Друштво на писатели на Македонија.

Живее и работи во Австралија, во Сиднеј, каде е виден активист в општествените дејства на Македонци во Австралија. Твори на маледонски и англиски јазик.
Во Сиднеј формирал книжевно здружение Глигор Прличев. Сите негови драми се изведени во Австралиско македонски театар во Сиднеј, а дел од нив се претставени на македонската публика.

Со својата поезија е застапен во повеќе зборници и антологии.
За поетска збирка Забранета љубов ја доби наградата Иселеничка грамота.

## Дела

- Полутици, поезија, 1984,  во 1989 година издадена двојазично на англиски и македонски јазик;

- Страдалници на сонот, поезија 1992;

- Мајка, монодрама – изведена во Сиднеј и во Прилеп на Театарските игри „Војдан Чернодрински“, 1990 година;

- Неда, монодрама, поставена во Сиднеј во 1996 и 2016 година.

- Копча, поезија, 2001;

- Цвеќе-Жена, поезија, 2003;

-Страв и срам, драма, 2007;

- Забранета љубов, поезија, 2009;

- Стари и весели, драма, 2010;

- Раскол, драма, 2012;

- Остави ја свеќата да гори, драма, 2012;

- Борење со мечка, драма, 2013;

- Ограда, драма, 2014;

- Доктор Жими Мајка, драма, 2015;

- Куферот, драма, 2016;

- баба се мажи, драма, 2016;

- Ченто, монодрама, 2016;

- Сонце мое, драма, 2017;

- Каменот од Роби, драма, 2018,

- Последниот Македонец, драма, 2018;

- Тага за југ, драма, 2019;

- Баба бегалка, драма, 2019.

## Наводи

Категорија:Македонски писатели
Категорија:Членови на ДПМ
Манола Брунет

**Манола Брунет Индија** (, ) — шпански географичар специјалист за климатски промени. Од април 2018 година, претседава со комисијата за климатологија на Светската метеоролошка организација, како прва жена на чело на комисијата.

## Живот
Дипломирала на Универзитетот во Барселона. Таа е професор на Универзитетот во Барселона.

Таа е и професор по климатологија на Универзитетот „Ровира и Виргили“ и директор на Центарот за климатски промени.

## Наводи

Категорија:Живи луѓе
Категорија:Климатолози
Категорија:Жени климатолози
Ен Лабастил

мини|Фотографија за Ен Лабастил
**Ен Лабастил** е американска писателка, екологистка, фотографка, родена е во Монтклер во американската држава Њу Џерси на 20 ноември 1933 година, а починала на 1 јули 2011 година.

## Животопис

Ен Лабастил доктирирала на универзитетот Корнел во 1969 година. Започнала да работи како дописен писател во неколку списанија, вклучувајќи ги  *Sierra Club* и *National Geographic*. Во 1970 година станала лиценциран туристички водич за тури во природа со рекреациски сктивности. Своите убедувања ги остварувала преку организирање на работилници и предавања во пустина, со оваа дејност се занимавала повеќе од 40 години. Била член на неколку асоцијации за очувување на природата, посебно на планините, како планините Адирондак.

Таа на своите патувања низ целиот свет работела со непрофитни организации за да може да изучува и ублажува деструктивни влијанија на кисели дождови и загадување на езерата и дивината.

Ен Лабастил е автор на повеќе од десет книги, на повеќе од 150 статии и повеќе од 25 научни трудови. Во периодот од 1974 - 2009 година била наградувана за својата прионерска работа, меѓу наградите ги издвојуваме: *[[World Wildlife Fund]]*, *Explorers Cluba*,  *Gold Medal from the Society of Woman Geographers*, *Honoree of the National Women's History Month*, *Women Taking the Lead to Save Our Planet*, *Honorary Doctor of Letters from Ripon College, Wisconsin*. Инспирирана од книгата *Валден или живот во шума*, таа купила земја на работ на планинското езеро во Адирандак, каде што во 1964 година соградила своја еколошка колиба.

Нејзиното најпопуларно дело *Woodswoman - Жена на шумата*, е всупност четоритомно издание за нејзиниот живот во кое се опишани 40 години од нејзиниот живот и посветеност за заштита на природата.

## Дела

* *The Woodswoman* - Жена на шумата;
* *Beyond Black Bear Lake* - Зад езерото Црна мечка;
* *Women of the Wilderness* - Жена од дивина
* *Bird kingdom of the Mayas* - Кралството на  птици кај Маите;
* *The Seal Family* - Семејство на фоки;
* *Mama Poc : An ecologist’s account of the extinction of a species* - Мама Пок: Прилог од екологисти за изумирање на видовите...

## Наводи

Категорија:Американски писатели
Категорија:Американски екологисти
Категорија:Починати во 2011 година
Категорија:Родени во 1935 година
Милка Шопова

**Милка Шопова** ( во  — ) — македонска универзитетска професорка на Природно-математичкиот факултет во Скопје.

## Животопис

Милка Шопова докторирала во 1961 година во Скопје. Нејзиниот истражувачки потенцијал ја однел на специјализација во институтот Џон Инс Хартворд Хертс во Англија, кај прочуениот научник и предавач, цитогенетичарот Дарлингтон. Своето знаење по цитогенетиката го поткрепува со студискиот престој на Институт за генетика при Универзитетот во Бирмингем.

Држела предавања од областа на цитогенетиката на Универзитетот во Мериленд, САД, и на Универзитетот во Краков, Полска.

Шопова има објавено над 130 научни трудови, претежно од областа на цитогенетика, мутагенеза и анатомија на растенијата. Нејзините трудови освен во домашните (СФРЈ), биле објавувани и во меѓународни, престижни списанија и други публикации. Оставила длабока трага со своите залагања и тридови за развој на Институтот за биологија при Биолошкиот факултет во Скопје.

## Наводи

Категорија:Македонски научници
Категорија:Македонски генетичари
Категорија:Македонски универзитетски професори